Apstiprināts

Alojas novada domes

Iepirkumu komisijas

2016. gada 27.aprīļa sēdē

Protokola Nr. AND/2016/07/ELFLA-01

Iepirkums Publisko iepirkumu likuma 8.2 panta kārtībā

**„Specializēta pasažieru mikroautobusa piegāde SIA Aprūpes nams “Urga””**

**NOLIKUMS**

Iepirkuma identifikācijas Nr. AND/2016/07/ELFLA

Alojā, 2016

1. **Vispārīgā informācija**
	1. **Iepirkuma identifikācijas Nr.:** AND/2016/07/ELFLA.
	2. **Pasūtītājs (centralizētā iepirkumu institūcija)**:

|  |  |
| --- | --- |
| **Nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājas lapa internetā** | [www.aloja.lv](http://www.aloja.lv) |
| **Kontaktpersona**  | Evija Pētersone, iepirkumu speciālisteTālr. 26694477, e-pasts: evija.petersone@aloja.lv  |

Iepirkumu veic Alojas novada dome cita pasūtītāja - SIA “Aprūpes nams “Urga”” – vajadzībām.

* 1. **Līgumslēdzējs**: SIA “Aprūpes nams “Urga””.
	2. Iepirkuma metode – iepirkums tiek veikts saskaņā ar Publisko iepirkumu likuma 8.2 pantu.
	3. **Iepirkuma nolikuma saņemšana:**
		1. Iepirkuma dokumenti (nolikums ar pielikumiem, turpmāk – Nolikums) ir brīvi un tieši elektroniski pieejami pasūtītāja mājas lapā internetā [www.aloja.lv](http://www.aloja.lv) sadaļā - Attīstība/Iepirkumi. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
		2. Ieinteresētā piegādātāja pienākums ir pastāvīgi sekot aktuālajai informācijai Pasūtītāja mājas lapā un ievērot to, sagatavojot savu piedāvājumu.
	4. **Informācijas apmaiņas kārtība:** rakstiski, izmantojot Pasūtītāja e-pasta adresi - dome@aloja.lv .
	5. **Papildu informācijas sniegšana:**
		1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) darba dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto šo informāciju Pasūtītāja mājas lapā internetā, norādot arī uzdoto jautājumu.
	6. **Piedāvājuma iesniegšana:**
		1. Ieinteresētais piegādātājs piedāvājumu var iesniegt personīgi vai pa pastu, sākot ar iepirkuma izsludināšanas dienu, līdz 2016.gada 11.maijam plkst. 10:00. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.2.punktā norādītajā Pasūtītāja adresē.
		2. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata un atdod atpakaļ iesniedzējam.
		3. Piedāvājumu atvēršanas sanāksme notiks Alojas novada domes telpās 2016.gada 11.maijā plkst. 10:00, Jūras ielā 13, Alojā, Alojas novadā.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
		5. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzot Pasūtītājam rakstisku paziņojumu. Piedāvājuma atsaukumam ir bezierunu raksturs.
		6. Iesniegtais piedāvājums ir derīgs līdz iepirkuma līguma noslēgšanai.
	7. **Prasības piedāvājuma noformējumam un iesniegšanai.**
		1. Piedāvājumu iesniedz 2 (divos) eksemplāros (viens – ORIĢINĀLS, viens – KOPIJA) atbilstoši Nolikuma 1.9.punkta prasībām, un tas sastāv no šādām daļām:
			1. satura rādītājs, kurā norādīti visi iesniegtie dokumenti;
			2. pieteikums dalībai iepirkumā (saskaņā ar Nolikuma 1.pielikumu);
			3. pretendenta atlases dokumenti (saskaņā ar Nolikuma 3.3.punktu);
			4. tehniskais piedāvājums saskaņā ar Nolikuma 3.4.punktu un 3.pielikumu;
			5. finanšu piedāvājums saskaņā ar Nolikuma 3.5.punktu un 4.pielikumu;
		2. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| **Alojas novada dome**Jūras iela 13, Aloja, Alojas novads, LV-4064, Latvija/pretendenta nosaukums, reģistrācijas Nr., juridiskā adrese, tālrunis/Piedāvājums iepirkumam **“Specializēta pasažieru mikroautobusa piegāde SIA Aprūpes nams “Urga””**, identifikācijas Nr. AND/2016/07/ELFLANeatvērt līdz 2016.gada 11.maijam plkst. 10:00 |

* + 1. Piedāvājuma dokumenti jāsakārto vienā sējumā, lai dokumentus nebūtu iespējams atdalīt, tiem jābūt cauršūtiem (caurauklotiem) ar izturīgu diegu. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu sagatavo latviešu valodā.
		3. Dokumentiem jābūt noformētiem atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		4. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		5. Piedāvājuma dokumentiem jābūt skaidri salasāmiem un bez neatrunātiem labojumiem.
		6. Pretendents apliecina iesniegto dokumentu kopiju pareizību atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		7. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **Informācija par iepirkuma priekšmetu**
	1. **Iepirkuma priekšmets:** specializēta pasažieru mikroautobusa piegāde SIA “Aprūpes nams “Urga”” saskaņā ar Tehniskās specifikācijas prasībām (Nolikuma 2.pielikums).
	2. **CPV kods:** 34114400-3 (mikroautobusi).
	3. Iepirkums tiek veikts Vidzemes lauku partnerības „Brasla” izsludinātās pirmās LEADER projektu konkursa kārtas (ELFLA) Latvijas Lauku attīstības programmas 2014.–2020.gadam apakšpasākuma 19.2. “Darbību īstenošana saskaņā ar sabiedrības virzītas vietējās attīstības stratēģiju” aktivitātē 19.2.1. “Vietējās ekonomikas stiprināšanas iniciatīvas” 1.Rīcība: Jaunu produktu un pakalpojumu radīšana, esošo attīstīšana un pārdošanas veicināšana, ietvaros. Iepirkuma līgums tiks slēgts, ja projekta pieteikums tiks apstiprināts vietējā rīcības grupā un atbildīgajā instancē. **Projekta noraidīšanas gadījumā iepirkums tiks pārtraukts**.
	4. **Līguma izpildes vieta –** Urgas pansionāts, Braslavas pagasts, Alojas novads.
	5. **Līguma izpildes termiņš:** 10 darba dienas no līguma slēgšanas dienas.
	6. **Līguma apmaksa:** samaksa tiek veikta 20 (divdesmit) dienu laikā pēc rēķina saņemšanas.
2. **Pretendentu atlases nosacījumi un iesniedzamie dokumenti**
	1. Pretendents iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā, atbilstoši šī Nolikuma prasībām. Piedalīšanās iepirkumā ir pretendenta brīvas gribas izpausme.
	2. Pasūtītājs izslēdz pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro;*
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 3.1.1. un 3.1.2.apakšpunktā minētie nosacījumi.
		4. Pasūtītājs veiks izslēgšanas nosacījumu pārbaudi tikai attiecībā uz pretendentiem, kuriem būtu piešķiramas līguma slēgšanas tiesības atbilstoši Nolikumā noteiktajām prasībām un kritērijiem.
	3. Pretendentu atlases prasības un iesniedzamie dokumenti:

|  |  |  |
| --- | --- | --- |
| Nr.p.k. | **Prasība** | **Iesniedzamais/-ie dokuments/-i** |
| 3.2.1. | Pretendents ir reģistrēts atbilstoši normatīvo aktu prasībām, tiesīgs nodarboties ar komercdarbību un veikt pasūtītājam nepieciešamo pakalpojumu. | * Reģistrācijas faktu attiecībā uz LR reģistrētiem pretendentiem komisija pārbaudīs publiski pieejamās datu bāzēs. Pretendents, kas ir reģistrēts ārvalstīs, iesniedz reģistrācijas apliecības kopiju.
 |
| 3.2.2. | Pretendenta amatpersonai, kas parakstījusi piedāvājuma dokumentus, ir likumā noteiktajā kārtībā nostiprinātas paraksta tiesības.  | * Ja piedāvājuma dokumentus paraksta pilnvarotā persona, jāpievieno atbilstoši noformēta pilnvara.
 |
| 3.2.3. | Pretendentam iepriekšējo 3 (trīs) gadu laikā ir pieredze līdzīga rakstura piegāžu veikšanā – tas ir veicis vismaz 2 specializētu automašīnu, kas paredzēta invalīdu pārvadāšanai, piegādes | * Pretendenta pieredzes apraksts, norādot pasūtītāju, piegādātās automašīnas aprakstu un pasūtītāja kontaktpersonu;
* Vismaz 1 (viena) atsauksme no pasūtītāja.
 |

* 1. Tehniskais piedāvājums:
		1. Tehniskais piedāvājums jāsagatavo saskaņā ar Tehniskajā specifikācijā noteiktajām prasībām un tehniskā piedāvājuma formu (Nolikuma 3.pielikums).
		2. Piedāvājuma iesniedzējam Tehniskajā piedāvājumā jānorāda informācija, kas pieprasīta tehniskajā specifikācijā. Noteiktās minimālās prasības un apjomus nedrīkst mainīt.
	2. Finanšu piedāvājums:
		1. Finanšu piedāvājumu ir jāsagatavo saskaņā ar Nolikuma 4.pielikumu.
		2. Finanšu piedāvājumu sagatavo, ņemot vērā visas ar paredzamā līguma izpildi saistītās izmaksas, kas saistītas ar iepirkuma līguma izpildi saskaņā ar iepirkuma nolikuma prasībām, tai skaitā reģistrācijas izdevumi, visi nodokļi, nodevas un citi maksājumi, kas jāmaksā, reģistrējot transporta līdzekli uz Līgumslēdzēja vārda
		3. Cenu finanšu piedāvājumā jānorāda *euro* bez pievienotās vērtības nodokļa.
		4. Piedāvātajā cenā jāiekļauj visas izmaksas, kas saistītas ar specializēta pasažieru mikroautobusa piegādi SIA “Aprūpes nams “Urga”” saskaņā ar Nolikumu un Tehnisko specifikāciju.
1. **Piedāvājumu vērtēšana un izvēles kritēriji**
	1. Iesniegto piedāvājumu vērtēšanu veic Alojas novada domes Iepirkumu komisija.
	2. Iepirkumu komisija piedāvājumus vērtē sekojošos posmos:
		1. 1.posms – piedāvājuma noformējuma atbilstība Nolikuma 1.8.punkta prasībām;
		2. 2.posms – pretendentu atlase saskaņā ar Nolikuma 3.2. un 3.3.punkta prasībām;
		3. 3.posms – tehniskā piedāvājuma vērtēšana saskaņā ar Nolikuma 3.4.punkta prasībām
		4. 4.posms - finanšu piedāvājuma vērtēšana saskaņā ar Nolikuma 3.5.punkta prasībām.
	3. Vērtējot finanšu piedāvājumu, komisija pārbaudīs, vai piedāvājumā nav aritmētisku kļūdu. Ja Iepirkumu komisija konstatēs aritmētiskas kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	4. Piedāvājuma izvēles kritērijs ir iepirkuma nolikumam un tā pielikumiem atbilstošs piedāvājums ar zemāko cenu.
	5. Iepirkumu komisija neizskata pretendenta piedāvājumu un izslēdz pretendentu no dalības iepirkumā, ja pretendents nav iesniedzis visus pieprasītos dokumentus vai, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma Nolikumā noteiktajām prasībām.
	6. Pasūtītājs var pieņemt lēmumu par iepirkuma izbeigšanu, neizvēloties nevienu piedāvājumu, ja iepirkumam nav iesniegts neviens piedāvājums vai ja iesniegtie piedāvājumi neatbilst iepirkuma Nolikumā noteiktajām prasībām, kā arī citos gadījumos saskaņā ar Publisko iepirkumu likumu.
	7. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	8. 3 (trīs) darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.
2. **Iepirkuma līguma slēgšana**
	1. Pamatojoties uz pretendenta piedāvājumu, ar Iepirkumu komisijas izraudzīto pretendentu tiks slēgts iepirkuma līgums saskaņā ar Nolikumam pievienoto iepirkuma līguma projektu (5.pielikums).
	2. Iesniedzot piedāvājumu, pretendents piekrīt visiem Nolikuma un iepirkuma līguma projekta noteikumiem un apņemas tos pildīt.
	3. Iepirkuma līgums tiks slēgts, ja projekta pieteikums tiks apstiprināts vietējā rīcības grupā un atbildīgajā instancē (Nolikuma 2.3.punkts). Projekta noraidīšanas gadījumā iepirkums tiks pārtraukts.
3. **Iepirkumu komisijas tiesības un pienākumi**
	1. Iepirkumu komisijas tiesības:
		1. Pieprasīt, lai pretendents izskaidro savā piedāvājumā ietverto informāciju. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		2. Labot aritmētiskās kļūdas pretendentu finanšu piedāvājumos, informējot par to pretendentus.
		3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.
		4. Noraidīt iesniegto piedāvājumu, ja tas neatbilst Nolikumā noteiktajām prasībām.
		5. Izvēlēties nākamo zemākas cenas piedāvājumu vai pārtraukt iepirkumu (vai kādu iepirkuma daļu) bez rezultātiem, ja izraudzītais pretendents atsakās slēgt iepirkuma līgumu ar Pasūtītāju.
		6. Citas Publisko iepirkumu likumā noteiktās iepirkumu komisijas tiesības.
	2. Iepirkumu komisijas pienākumi:
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
		5. Citi Publisko iepirkumu likumā noteiktie iepirkumu komisijas pienākumi.
4. **Pretendenta tiesības un pienākumi**
	1. Pretendenta tiesības:
		1. Apvienoties pretendentu apvienībās ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:
		1. Sagatavot piedāvājumu atbilstoši iepirkuma nolikuma un normatīvo aktu prasībām.
		2. Sniegt patiesu informāciju par savu kvalifikāciju un piedāvājumu.
		3. Iepirkumu komisijas noteiktajā termiņā sniegt atbildes uz pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
5. **Pielikumi**
	1. Pretendenta pieteikums dalībai iepirkumā uz 1 (vienas) lapas;
	2. Tehniskā specifikācija uz 6 (sešām) lapām;
	3. Tehniskā piedāvājuma veidlapa uz 3 (trim) lapām;
	4. Finanšu piedāvājuma veidlapa uz 1(vienas) lapas;
	5. Iepirkuma līguma projekts uz 6 (sešām) lapām.

Iepirkumu komisijas priekšsēdētājs Pauls Lielmanis

1.pielikums

Iepirkuma nolikumam

„Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

**PIETEIKUMs DALĪBAI iepirkumā**

„Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Vieta Datums

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Pretendenta profila adrese internetā: |  |
| Bankas nosaukums: |  |
| Bankas kods: |  |
| Konta numurs: |  |
| Paraksttiesīgā persona, kas parakstīs iepirkuma līgumu: |  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šī pieteikuma iesniegšanu:

1. Piesakāmies dalībai un iesniedzam savu piedāvājumu iepirkumā „Specializēta pasažieru mikroautobusa piegāde SIA Aprūpes nams “Urga””, ID Nr. AND/2016/07/ELFLA. Piedāvājam piegādāt specializētu pasažieru mikroautobusu saskaņā ar iepirkuma Tehnisko specifikāciju un mūsu tehnisko un finanšu piedāvājumu.
2. Apstiprinām, ka esam iepazinušies ar iepirkuma nolikumu, tajā skaitā ar tehnisko specifikāciju un līguma projektu, un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav.
3. Apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā iepirkumā.
4. Visas piedāvājumā sniegtās ziņas ir precīzas un patiesas.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

2.pielikums

Iepirkuma nolikumam

„Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

**TEHNISKĀ SPECIFIKĀCIJA**

iepirkumam „Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

**TEHNISKĀS SPECIFIKĀCIJAS**

1. **Vispārīgās prasības**
	1. Piegādātājs nodrošina Transportlīdzekļa reģistrāciju CSDD uz Pasūtītāja vārda, OCTA un KASKO apdrošināšanu vienam gadam.
	2. Iepirkumā piedāvātajam Transportlīdzekļa modelim jāatbilst:
		1. Ministru kabineta 2009.gada 22.decembra noteikumos Nr.1494 „Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” noteiktajām prasībām;
		2. Izplūdes izmešu standartu EURO 5 emisijas prasībām (Eiropas Parlamenta un Padomes Direktīvas 98/69 EK (1998.gada 13.oktobris), kas attiecas uz pasākumiem pret gaisa piesārņošanu, kuru rada emisija no mehāniskajiem transportlīdzekļiem, un ar ko groza Padomes Direktīvu 70/220/EEK un Komisijas Direktīva 2002/80/EK (2002.gada 3.oktobris), ar kuru tehnikas attīstībai pielāgo Padomes Direktīvu 70/220/EEK attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem);
		3. Ministru kabineta 2010.gada 21.decembra noteikumos Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodika” noteiktās prasības.
2. **Transportlīdzekļa tehniskā specifikācija** pasažieru mikroautobusa piegādei SIA “Aprūpes nams “Urga””:

| **Pozīcija** | **Prasības** |
| --- | --- |
| Transportlīdzeklis | Jauns |
| Transportlīdzekļa tips  | „B klase”: transportlīdzekļi, kas paredzēti sēdošu, ieskaitot vismaz 2 ratiņkrēslos sēdošu pasažieru pārvadājumiem  |
| Reģistrācijas gads | Ne agrāk kā 2016.gada janvāris  |
| Nobraukums | Ne vairāk kā 500 km. |
| Sēdvietu skaits | 8+1 sēdvieta (aprīkotus ar drošības jostām) ar pagarinātu aizmuguri un viegli izņemamiem sēdekļiem, aizmugurē esošu iekārtu invalīdu ratiņu ērtai ievietošanai. |
| Aprīkojums invalīdu ratiņu atvieglotai ievietošanai transportlīdzeklī | Mehāniskais pacēlājs. Uzbrauktuve salokāma, aprīkota ar amortizatoriem. Garums izklātā veidā 2,5-3,0 m. Platums 1,0-1,3 m. Konstrukcija no alumīnija sakausējuma vai nerūsējošā tērauda, ar rievotu brauktuves daļas virsmu. Uzbrauktuves slodzes izturība ne mazāka par 260 kg. Ērti izklājami, savācami un nofiksējami bez instrumentu palīdzības. Konstrukcijas savienojumu vietās izmantots skaņu absorbējošs materiāls. Ērti nomontējami.  |
| Transportlīdzekļa garantija (Garantijas noteikumi 1.1.pielikumā) | Ne mazāk kā 3 gadu garantija vai 120 000 km nobraukumsVirsbūvei un grīdai vismaz 5 gadu garantija pret caurrūsēšanu. |
| Mikroautobusa pasažieru salona augstums (mērāms no grīdas līdz griestiem) | Ne mazāk kā 1700 mm  |
| Durvju skaits  | Ne mazāk kā 5 durvju (divviru aizmugurējās durvis pilnīgi atveramas ~ 350° ar fiksāciju), salona sānu durvis – bīdāmas |
| Aizmugurējo durvju atvēruma platums | Ne mazāk kā 1500 mm |
| Aizmugurējo durvju atvēruma augstums | Ne mazāk kā 1650 mm |
| Riepas | Riepu komplekts atbilstoši CSDD prasībām, diska izmērs ne mazāks kā 15 collas, kā arī ziemas riepu komplekts uz otra disku komplekta |
| Rezerves ritenis un montēšanas aprīkojums  | Pilna izmēra rezerves ritenis ar tam speciāli paredzētu vietu, kā arī riepu montāžas komplekts (domkrats, atslēgas, 2 riepu stabilizatori-kluči) |
| Motors | Motors atbilstošs EURO 5 standartam |
| Jauda | Ne mazāka kā 90 kW |
| Degvielas veids | Dīzeļdegviela |
| Tilpums | 2000 – 2400 cm3 |
| Pārnesumu kārba | Mehāniskā ar vismaz 6 pārnesumiem |
| Dzenošā tilta piedziņa | Priekšējā piedziņa  |
| Oglekļa dioksīda (CO2) emisija | Ne vairāk kā 220 g/km |
| Logu pacēlāji, spoguļi | * Elektriskie stiklu pacēlāji vadītājam un pasažieru durvīm;
* Elektriski regulējami un apsildāmie ārējie spoguļi
 |
| Gaismas  | Automātiskās tuvās gaismas |
| Aprīkojums | * Centrālā atslēga ar distances vadību;
* Audio sistēma ar navigācijas iekārtu latviešu valodā;
* Salona stikli – tonēti;
* Bremžu pretbloķēšanas sistēma;
* Elektroniska trajektorijas stabilizācijas sistēma;
* 3 plaknēs regulējams vadītāja krēsls;
* Gaisa kondicionēšanas iekārta;
* Autonomā salona apsildes sistēma (ar šķidrumu sildoša) ar taimera funkciju;
* Stūres pastiprinātājs;
* Piekabes āķis;
* Parkošanās kontrole;
* Gumijas paklāji salonā;
* Multifunkcionāls borta displejs;
* Krāsa – norādīt tehniskajā piedāvājumā;
* Grīda automašīnas aizmugurē aprīkota ar fiksatoriem invalīdu ratiņu ar pasažieriem nofiksēšanai. Komplektā jābūt ratiņu fiksācijas saitēm (4 gab. uz viena ratiņa) un drošības jostām. Fiksācijas vietām grīdā ir jābūt ar iespēju saites ātri un ērti nofiksēt.
* Pretendentam jāpierāda ka izstrādājums piemērojams invalīdu ratiņu nostiprināšanai, kā arī jāpiestāda kvalitātes atbilstības sertifikāts.
* Invalīdu ratiņu vietas ir aprīkotas drošību jostām pasažierim.
 |
| Salons | * Viegli kopjami mīkstie sēdekļi (tumšā krāsā);
* Salonā jābūt vismaz 1 vietā atveramiem logiem.
* Visiem sēdekļiem mikroautobusā (tai skaitā, invalīdu ratiņu stiprinājumu komplektā) jābūt aprīkotiem ar drošības jostām
 |
| Drošības aprīkojums  | Drošības spilveni vadītājam un priekšējam pasažierim |
| Drošības komplekts | * Avārijas zīme;
* Atstarojošā veste;
* Aptieciņa;
* Normatīviem atbilstošs ugunsdzēšamais aparāts;
* Avārijas āmuri, kas nostiprināti pie logu statņiem
 |
| Dokumentācija | Ekspluatācijas instrukcija un servisa grāmatiņa latviešu valodā;Transportlīdzeklis reģistrēts uz SIA “Aprūpes nams “Urga”” un LR CSDD izsniegta tehniskās pase Izietas pirmreizējās tehniskās apskates protokols un uzlīme |

1. **Papildus prasības**

| **Pozīcija** | **Prasības** |
| --- | --- |
| Transportlīdzekļa piegāde  | * 10 darba dienu laikā no līguma noslēgšanas dienas;
* Piegādes brīdī autobusa degvielas tvertnē ir jābūt degvielas apjomam, kas ir pietiekams vismaz 100 km nobraukšanai, kā arī autobusam jābūt pilnībā aprīkotam, lai atbilstoši normatīvo aktu prasībām nodrošinātu pasažieru autobusa dalību ceļu satiksmē.
 |
| Transportlīdzekļa reģistrācija CSDD | Pretendentam par saviem līdzekļiem jāveic transportlīdzekļa reģistrācija CSDD, kā īpašnieku norādot SIA “Aprūpes nams “Urga”” |
| Ikgadējā tehniskā apskate | Pretendentam jānodrošina un ar saviem līdzekļiem jāsedz transportlīdzekļa valsts tehniskā apskate vismaz uz 23 (divdesmit trīs) mēnešiem |
| Prasības OCTA un KASKO polisei | OCTA un KASKO apdrošināšana vienam gadam |
| Garantijas apkope (serviss), tehniskās apkopes  | Jānodrošina iespēja veikt tehniskās apkopes un garantijas remontu līdz 50 km rādiusā no SIA “Aprūpes nams “Urga”” atrašanās vietas saskaņā ar Garantijas noteikumiem. Apkopes izmaksas garantijas laikā ir iekļautas finanšu piedāvājuma cenā. Jāiesniedz apkopes plāns garantijas laikā. |

**Iepirkuma** „Specializēta pasažieru mikroautobusa piegāde SIA Aprūpes nams “Urga””, ID Nr. AND/2016/07/ELFLA, **transportlīdzekļa garantijas noteikumi:**

1. Jaunam transportlīdzeklim jābūt 3 gadu vai 120 000 km nobraukuma rūpnīcas ražotāja garantijai, kā arī 5 gadu garantijai pret transportlīdzekļa virsbūves un grīdas caurrūsēšanu no iekšpuses uz āru, kas stājās spēkā ar transportlīdzekļa reģistrācijas datumu.
2. Piegādātāja nomainīto jauno rezerves daļu garantijas laiks piedāvātajā garantijas laikā ir 2 gadi no piegādes brīža.
3. Garantija ietver visu nepieciešamo transportlīdzekļa mezglu bezmaksas nomaiņu vai remontu garantijas laikā, ja ievēroti garantijas nosacījumi, izņemot konkrēti šajos noteikumos minētās detaļas un nolietojuma/bojājuma veidus, kas izslēdz garantiju.
4. Garantija neattiecas uz defektiem, kas radušies kādā no zemāk minēto apstākļu rezultātā:
	1. Piedalīšanās autosporta pasākumos vai citos pasākumos, kuru nolūks ir panākt maksimālus rādītājus jebkurā no transportlīdzekļa tehniskajiem parametriem;
	2. Pārbūves vai papildu aprīkojuma (tajā skaitā, signalizāciju) uzstādīšanas, kas veiktas bez iepriekšējas saskaņošanas ar transportlīdzekļa izgatavotāju vai tā autorizētu pārstāvi;
	3. Transportlīdzekļa izmantošanu nolūkam, kādam tas nav paredzēts;
	4. Neoriģinālo rezerves daļu izmantošana;
	5. Pieļaujamās pilnās masas, slodzes uz asīm un citu tehnisko parametru pārsniegšana;
	6. Dabas stihiju (tajā skaitā, plūdi, zemestrīce) un ārēju mehānisku spēku ietekme;
	7. Ražotāja neakceptētu, standartiem neatbilstošu šķidrumu (degviela, smērvielas u.c.) izmantošana;
	8. Neatbilstoši rūpnīcas ražotājas norādījumiem ražotāja autorizēta pārstāvja vai pasūtītāja veikta tehniskā apkope;
	9. Lietošanas instrukcijas norādījumu neievērošana.
5. Garantija neattiecas uz šādiem tehniskās apkopes darbiem un uzturēšanu saskaņā ar izgatavotāja norādēm:
	1. Degvielas sistēmas tīrīšana, iespējamās sekas;
	2. Riteņu balansēšana, maiņa, gaisa spiediena pārbaude riepās;
	3. Riteņu ģeometrijas mērīšana;
	4. Eļļas maiņa;
	5. Skalotāju sprauslu tīrīšana;
	6. Darbības pārbaude, pārbaudes braucieni;
	7. Šķidrumu līmeņa kontrole un papildināšana.

7. Garantijas kārtībā netiek apmaksāta dilstošo detaļu maiņa, ja nodilums radies dabīga nolietojuma rezultātā. Dilstošās detaļas ir:

* 1. Eļļas, degvielas un gaisa filtrējošie elementi;
	2. Bremžu uzlikas un bremžu diski;
	3. Sajūga detaļas;
	4. Logu tīrītāju gumijas un slotiņas;
	5. Kvēlspuldzes (izņemot ksenonu);
	6. Riepas.
1. Garantijas kārtībā netiek segtas izmaksas par stiklu bojājumiem, izņemot, ja tieši pierādīta izgatavotāja vaina.
2. Garantijas kārtībā netiek segtas izmaksas par rezultējošiem bojājumiem, papildus un blakus izdevumiem, kas veidojas pēc sākotnēja defekta rašanās, ja klients par sākotnējo defektu savlaicīgi nav informējis servisu.

3.pielikums

Iepirkuma nolikumam

„Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

**TEHNISKAIS PIEDĀVĀJUMS**

iepirkumam „Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Informācija par piedāvāto transporta līdzekli:**
	1. Transportlīdzekļa bāzes modeļa nosaukums:
	2. Transportlīdzekļa bāzes modeļa ražotāja nosaukums:
	3. Piedāvātā transportlīdzekļa īss, paskaidrojošs apraksts:
2. **Atbilstība tehniskās specifikācijas prasībām:**

| **Pozīcija** | **Prasības** |
| --- | --- |
| Transportlīdzekļa tips  |  |
| Pirmās reģistrācijas datums |  |
| Nobraukums |  |
| Sēdvietu skaits |  |
| Aprīkojums invalīdu ratiņu atvieglotai ievietošanai transportlīdzeklī |  |
| Transportlīdzekļa garantija (Garantijas noteikumi 1.1.pielikumā) |  |
| Mikroautobusa pasažieru salona augstums (mērāms no grīdas līdz griestiem) |  |
| Durvju skaits  |  |
| Aizmugurējo durvju atvēruma platums |  |
| Aizmugurējo durvju atvēruma augstums |  |
| Riepas |  |
| Rezerves ritenis un montēšanas aprīkojums  |  |
| Motors |  |
| Jauda |  |
| Degvielas veids |  |
| Tilpums |  |
| Pārnesumu kārba |  |
| Dzenošā tilta piedziņa |  |
| Oglekļa dioksīda (CO2) emisija |  |
| Logu pacēlāji, spoguļi |  |
| Gaismas  |  |
| Aprīkojums |  |
| Salons |  |
| Drošības aprīkojums  |  |
| Drošības komplekts |  |
| Dokumentācija |  |

**Papildus prasības:**

|  |  |
| --- | --- |
| Transportlīdzekļa reģistrācija CSDD  |  |
| CSDD izsniegtas tehniskās pases kopija |  |
| Prasības OCTA un KASKO polisei |  |
| Ikgadējā transportlīdzekļa nodeva |  |
| Ikgadējā tehniskā apskate |  |
| Garantijas apkope (serviss), tehniskās apkopes  |  |

1. **Tehnisko apkopju intervāls:**

|  |  |
| --- | --- |
| **Apkopes kārtas numurs** | **Intervāls no iepriekšējas apkopes reizes, km** |
|  |  |
|  |  |
| Vidēji: |  |

**Norādīt visas veicamās apkopes līdz nobraukumam 120 000 km.**

1. **Tehniskās apkopes (servisa) nodrošinājuma shēma:**

Tehniskās apkopes (servisa) nodrošinājums SIA “Aprūpes nams “Urga”” jānorāda vismaz viena ražotāja vai tā pilnvarotā pārstāvja atzīta tehniskās apkopes (servisa) vieta 50 km rādiusā no SIA “Aprūpes nams “Urga”” atrašanās vietas, kurā var nodrošināt Transportlīdzekļu pasažieru pārvadāšanai tehnisko apkopi un garantijas remontu, kā arī jānorāda kontaktinformācija un juridiskais pamatojums.

|  |  |  |  |  |
| --- | --- | --- | --- | --- |
| Nr. | Tehniskās apkopes (servisa) vietas nosaukums | Adrese | Kontaktpersonas vārds, uzvārds, tālruņa numurs | Tehniskās apkopes sniegšanas juridiskais pamatojums (piegādātāja struktūrvienība; apakšuzņēmējs; sadarbības partneris; cits) |
| 1. |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **Piegādes apliecinājums:**

Apliecinām, ka piedāvātā mikroautobusa piegādes termiņš no iepirkuma līguma noslēgšanas dienas ir \_\_\_\_\_\_\_\_ dienas.

|  |  |
| --- | --- |
| **Vārds, uzvārds:** | *(pretendenta vadītāja vai pilnvarotās personas vārds, uzvārds)* |
| **Amats:** |  |
| **Paraksts:** |  |
| **Datums:** |  |

4.pielikums

Iepirkuma nolikumam

„Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

**FINANŠU PIEDĀVĀJUMS**

iepirkumam „Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| **Nr.****p.k.** | **Nosaukums** | **Cena****EUR bez PVN** |
| 1. | Specializēta automobiļa piegāde SIA Aprūpes nams “Urga”” vajadzībām |  |
| **Cena EUR bez PVN:** |  |
| **PVN 21%** |  |
| **Cena kopā EUR ar PVN:** |  |

|  |  |
| --- | --- |
|  |  |

2016. gada \_\_\_. \_\_\_\_\_\_\_\_\_\_\_\_\_\_ |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

5.pielikums

Iepirkuma nolikumam

„Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

**IEPIRKUMA LĪGUMA PROJEKTS**

iepirkumam „Specializēta pasažieru mikroautobusa

piegāde SIA Aprūpes nams “Urga””

ID Nr. AND/2016/07/ELFLA

Alojā, 2016. gada \_\_.\_\_\_\_\_\_\_\_

 **SIA “Aprūpes nams “Urga””** (turpmāk tekstā – Pircējs), tās \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_\_\_\_\_\_\_\_ pamata, no vienas puses

un

**\_\_\_\_\_\_\_\_\_\_\_\_\_\_\_\_\_\_ (**turpmāk tekstā – Pārdevējs), tās \_\_\_\_\_\_\_\_\_\_\_\_\_\_\_\_\_\_\_\_\_ personā, kura darbojas uz \_\_\_\_\_\_\_\_\_\_\_\_\_\_\_\_\_\_ pamata, no otras puses, pamatojoties uz iepirkuma procedūras **„Specializēta pasažieru mikroautobusa piegāde SIA Aprūpes nams “Urga””**, iepirkuma identifikācijas Nr. AND/2016/07/ELFLA, (turpmāk – Iepirkums) rezultātiem un \_\_\_\_\_\_\_\_\_\_\_\_\_\_\_\_ iesniegto piedāvājumu, noslēdz šādu līgumu (turpmāk tekstā – Līgums):

1. **Līguma priekšmets**
	1. Saskaņā ar Līguma noteikumiem, tā pielikumu un iesniegto piedāvājumu:
		1. Pārdevējs pārdod un piegādā Iepirkuma Tehniskajā piedāvājumā norādītu pasažieru autobusu (Pielikums Nr.1), bet Pircējs pieņem īpašumā un samaksā par pasažieru autobusu - marka \_\_\_\_\_\_, modelis \_\_\_\_\_\_\_\_, (turpmāk tekstā – Prece);
		2. Pārdevējs uzstāda Precei paredzēto aprīkojumu Pircēja noteiktajā apjomā, pārdod un piegādā Preci \_\_\_ (\_\_\_\_\_\_\_\_) darba dienu laikā pēc Līguma noslēgšanas dienas;
		3. Pārdevējs sniedz garantijas servisa pakalpojumus Pircējam, pamatojoties uz Iepirkuma garantijas noteikumiem un tehniskās apkopes nodrošinājuma shēmas (Pielikums Nr.1).
	2. Preces piegādes cena bez PVN ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (turpmāk – Līguma summa). Pievienotās vērtības nodoklis tiek piemērots saskaņā ar spēkā esošajiem normatīvajiem aktiem.
	3. Līguma summā ir iekļautas visas izmaksas, kas saistītas ar Līguma izpildi.
2. **Norēķinu kārtība**
	1. Pircējs samaksā Līguma summu 30 (trīsdesmit) dienu laikā pēc Preces piegādes (saņemšanas) Līgumā noteiktajā termiņā un noteiktajā kārtībā Pircēja norādītajā piegādes vietā.
	2. Pārdevējs izraksta un iesniedz Pircējam rēķinu, kuros norāda:
		1. Pārdevēja rekvizītus;
		2. Maksātāja rekvizītus;
		3. Preci - marka, modelis, skaits;
		4. Summu - cipariem un vārdiem.
	3. Par samaksas dienu tiek uzskatīta diena, kad Pircējs veicis pārskaitījumu uz Pārdevējanorādīto bankas norēķinu kontu.
3. **preču piegāde, nodošana un pieņemšana**
	1. Pārdevējs piegādā Preci Pircēja adresē –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_saskaņā ar Līguma 1.1.2.punktu. Konkrētu piegādes laiku Pārdevējs iepriekš saskaņo ar Pircēju.
	2. Pārdevējs nodod, un Pircējs pieņem Preci, parakstot divpusēju nodošanas-pieņemšanas aktu (Pielikums Nr.2) (turpmāk tekstā – Akts). Vienlaicīgi ar Preces nodošanu, Pārdevējs iesniedz ar Preces kvalitāti un ar normatīvajos aktos noteiktajā kartībā veikto reģistrāciju saistītos dokumentus, sauszemes transportlīdzekļu īpašnieku civiltiesiskās atbildības obligāto apdrošināšanas polisi, ekspluatācijas instrukciju un servisa grāmatiņu.
	3. Pirms Akta parakstīšanas Pircējs pārbauda Preces atbilstību Līguma noteikumiem un paraksta Aktu vai atdod to Pārdevējam neparakstītu, rakstveidā norādot tā neparakstīšanas iemeslus. Pirms minētās pārbaudes veikšanas par Akta iesniegšanas faktu Pircējam Puses uz tā izdara attiecīgu atzīmi. Atteikumā parakstīt Aktu Pircējs norāda konstatētās nepilnības. Pārdevējs novērš nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Pārdevēja pienākums ir novērst konstatētās nepilnības 10 (desmit) darba dienu laikā no atteikuma parakstīt Aktu iesniegšanas dienas Pārdevējam. Pircējs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Pārdevējam 3 (trīs) darba dienu laikā no Akta iesniegšanas dienas Pircējam; ja minētajā 3 (trīs) darba dienu termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu, uzskatāms, ka Prece ir pieņemta 5. (piektajā) darba dienā no Akta iesniegšanas dienas Pircējam.
	4. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par Pircēja izvirzītajām pretenzijām par Preces neatbilstību Līguma noteikumiem, tās pieaicina neatkarīgu ekspertu no Latvijas Autoinženieru asociācijas atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums.
	5. Risks par Preces saglabāšanu pāriet uz Pircēju no Akta parakstīšanas brīža vai 5. (piektajā) darba dienā no Akta iesniegšanas dienas Pircējam, ja Līguma 3.3.punktā minētajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu.
	6. Pircējam nav tiesību lietot Preci līdz Preces pieņemšanai šajā Līgumā noteiktajā kārtībā.
4. **Pušu tiesības un pienākumi**
	1. Pircējatiesības:
		1. pārbaudīt Preces atbilstību visām Tehniskajās specifikācijās minētajām prasībām;
		2. pārbaudīt PārdevējaPreces dokumentācijas pilnīgumu un derīgumu, ražotāja garantijas nosacījumus;
		3. pirms Preces nodošanas, ja Preceikonstatētas nepilnības, sastādīt aktu, kurā norādītas konstatētās nepilnības un termiņš to novēršanai;
		4. pieņemot Preci,pieaicināt neatkarīgus ekspertus no Latvijas Autoinženieru asociācijas;
		5. nepieņemt Preci*,* ja tā neatbilst Līguma noteikumiem;
		6. pieprasīt informāciju par Līguma izpildes gaitu.
	2. Pircējapienākumi:
		1. pieņemt Preci, ja tā piegādāta saskaņā ar Līguma noteikumiem;
		2. veikt maksājumus saskaņā ar Līgumānoteikto samaksas kārtību;
		3. piedalīties Preces nodošanā un pieņemšanā.
	3. Pārdevējatiesības:
		1. saņemt samaksu par Preci, kas ir piegādāta saskaņā ar Līguma noteikumiem.
	4. Pārdevējapienākumi:
		1. saskaņā ar normatīvajiem aktiem sagatavot un organizēt Preces nodošanu Pircējam dalībai ceļu satiksmē;
		2. samaksāt normatīvajos aktos noteiktos nodokļus un nodevas par Preci;
		3. veikt Preces reģistrāciju Ceļu satiksmes drošības direkcijā (turpmāk – CSDD), kā īpašnieku norādot SIA “Aprūpes nams “Urga””, un segt ar to saistītās izmaksas;
		4. veikt Preces pirmreizējo tehnisko apskati CSDD un segt ar to saistītās izmaksas;
		5. iepazīstināt Pircējuar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
		6. Līgumaprasībām neatbilstošas Precespiegādes gadījumā apmainīt to pret jaunu, Līguma prasībām atbilstošu Preci;
		7. sniegt garantiju un nodrošināt Pircējamiespēju veikt tehniskās apkopes un garantijas remontu 50 km rādiusā no Pircēja adreses saskaņā ar Garantijas noteikumiem (līguma 4.pielikums);
		8. nomainot apakšuzņēmēju vai līguma izpildē iesaistot jaunu apakšuzņēmēju, Publisko iepirkumu likuma 68.pantā noteiktos gadījumos un noteiktā kārtībā lūgt rakstveida piekrišanu Pircējam;
		9. pēc Pircēja pieprasījuma vai savas iniciatīvas sniegt informāciju par Līguma izpildes gaitu.
5. **līgumsoda sankcijas**
	1. Ja Pārdevējsnepiegādā Preci Līguma 1.1.2.punktā norādītajā termiņā, Pārdevējs maksā Pircējamlīgumsodu 0,5% apmērā no Līguma summas ar PVN par katru kavējuma dienu, bet ne vairāk kā 10% no kopējās Līguma summas.
	2. Ja PārdevējsLīguma 3.3. un 4.4.6.punktā noteiktajā kārtībā neapmaina nekvalitatīvo Preci pret jaunu vai nenovērš konstatētās nepilnības, Pārdevējs maksā līgumsodu 0,1% apmērā no nekvalitatīvās Precessummas par katru nokavēto dienu, bet ne vairāk kā 10% no kopējās Līguma summas.
	3. Ja Pārdevējs vienpusēji atsakās no Līguma izpildes vai Pircējs Līgumā vai Latvijas Republikas normatīvajos aktos noteiktajā kārtībā izbeidz Līgumu Pārdevēja vainas dēļ:
		1. Pārdevējs maksā Pircējam līgumsodu 10% apmērā no Līguma summas ar PVN;
		2. sedz zaudējumus, kas radušies Pircējam saistībā ar Līguma izbeigšanu.
	4. Par Līgumā 2.1.punktā noteikto maksājuma nokavējumu, Pircējs maksā Pārdēvējam līgumsodu 0,5% apmērā no Līguma summas par katru kavējuma dienu, bet ne vairāk kā 10% no kopējās Līguma summas.
	5. Līguma 5.1., 5.2. un 5.4.punktā minētā līgumsoda samaksa neatbrīvo Pārdevēju un Pircēju no saistību izpildes.
6. **KVALITĀTE**

Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā Tehniskajām specifikācijām, Preces ražotāja standartiem un normatīvajos aktos noteiktām prasībām attiecībā uz Preces kvalitāti.

1. **NEPĀRVARAMA VARA**
	1. Puses vienojas, ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai Līguma pienācīgu neizpildi.
	2. Puses vienojas, ka ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Puses, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme uz Pusēm.
	3. Puses vienojas, ka par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.
	4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.
2. **Līguma termiņš, LĪGUMA GROZĪJUMI UN IZBEIGŠANA**
	1. Līgums stājas spēkā no tā parakstīšanas dienas un ir spēkā līdz 2016.gada \_\_.\_\_\_\_\_\_\_\_\_\_.
	2. Līguma grozījumi izdarāmi vienīgi rakstiski.
	3. Grozījumi stājās spēkā to parakstīšanas dienā. Visi grozījumi Līgumā jāparaksta personām, kas attiecīgo grozījumu dokumentu parakstīšanas brīdi ir tiesīgs (saskaņā ar Pušu statūtiem, citiem dokumentiem, likumu un pilnvaru) parakstīt Līdzēja vārdā šādus dokumentus. Visi grozījumi pievienojami Līgumam kā pielikumi un kļūst par Līguma neatņemamu sastāvdaļu.
	4. Līgumsvar tikt izbeigts pirms Līguma darbības termiņa beigām Pusēm savstarpēji rakstveidā vienojoties.
	5. Pircējam ir tiesības ar vienpusēju paziņojumu izbeigt Līgumu, ja:
		1. ir stājies spēkā tiesas spriedums par Pārdevēja atzīšanu par maksātnespējīgu;
		2. Pārdevējs saskaņā ar 3.3.punktā noteikto kārtību nav novērsis trūkumus;
		3. Pārdevējs kavē no Līguma izrietošo saistību izpildi vairāk par 10 (desmit) darba dienām.
3. **CITI NOTEIKUMI**
	1. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Pusēm ir saistoši iepirkuma dokumentācijā paredzētie noteikumi.
	2. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.
	3. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
	4. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.
	6. Korespondence, kas saistīta ar Līguma izpildi, ir iesniedzama rakstiski latviešu valodā šajā Līgumā norādītajā Pircēja adresē:\_\_\_\_\_\_\_\_\_\_\_\_\_\_\_\_\_\_\_\_\_, un Pārdevēja adresē: \_\_\_\_\_\_\_\_\_\_\_\_\_\_\_\_\_\_\_, un uzskatāma par saņemtu:
		1. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs), šaubu gadījumā sūtītajam jāpierāda, kad sūtījums nodots pastā. Ja adresāts apgalvo, ka viņš pastā nodoto sūtījumu nav saņēmis, viņam šis apgalvojums jāpamato, minot ticamus iemeslus;
		2. ja nodota personīgi pret parakstu - dienā, kad tie nogādāti saņēmējam;
		3. ja nosūtīta pa elektronisko pastu, ar atbilstošas saņemšanas atskaites saņemšanas brīdi. Pārdevējs un Pircējs visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
	7. Kontaktpersona no Pircēja puses\_\_\_\_\_\_\_\_\_\_\_\_\_\_\_.
	8. Kontaktpersona no Pārdevēja puses - \_\_\_\_\_\_\_\_\_\_\_\_\_\_\_\_.
	9. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
	10. Pusēm gadījumos, kuri tieši nav noteikti šajā Līgumā, ir tiesības izvirzīt pretenzijas otrai Līguma Pusei par Līgumā noteikto saistību neizpildi, tajā skaitā, pieprasīt zaudējumu atlīdzību, līgumsodus, ja Puse ir nosūtījusi otrai Līguma Pusei rakstveida pretenziju par Līgumā noteikto saistību neizpildi un otra Līguma Puse 7 (septiņu) darba dienu lakā no rakstveida pretenzijas saņemšanas dienas nav novērsusi pretenzijā norādīto saistību neizpildi vai nav sniegusi pamatotus iebildumus par saistību neizpildes iemesliem.
	11. Līgums sastādīts \_\_\_ (\_\_\_\_\_\_) identiskos eksemplāros uz \_\_\_\_ (\_\_\_\_\_\_\_) lapām latviešu valodā, Pircējam tiek nodots \_\_\_\_ (\_\_\_\_\_\_) Līguma eksemplārs, Pārdevējam – \_\_\_ (\_\_\_\_\_\_) eksemplārs, un visiem Līguma eksemplāriem ir vienāds juridisks spēks. Puses piekrīt visiem Līguma noteikumiem un, to parakstot, apstiprina, ka saprot tā noteikumus.
4. **Pušu adreses, rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_) Z.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_)Z.V. |